3. Ansøgning fra [adresse] om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven og EU’s 
statsstøtteregler
SAGENS INDHOLD
Byrådet skal i denne sag tage stilling til ansøgning fra [adresse]. om 
kommunegaranti til optagelse af en byggekredit på 2,7 mio. kr.
 
Byggekreditten skal finansiere udgifterne til en transmissionsledning og udvidelse af et varmelager (ATES) 
ved renseanlægget i Bjerringbro.  
 
Der søges ligeledes om kommunegaranti til efterfølgende optagelse af lån til indfrielse af byggekreditten 
efter anlægsarbejdets afslutning.
Da forbrugerne i både Ulstrup og Bjerringbro får gavn af projekterne og da den endelige prisharmonisering 
af taksterne for borgere i de to kommuner er gennemført, skal både Favrskov Kommune og Viborg 
Kommune garantere for byggekreditten og den endelige lånefinansiering. Kommunegarantien på i alt 14,9 
mio. kr. fordeles mellem Favrskov Kommune og Viborg Kommune ud fra antal forbrugere i henholdsvis 
Ulstrup (504) og Bjerringbro (2251). Det svarer til en andel til Favrskov Kommune på 18 % (2,7 mio. kr.).
Gudenådalens Energiselskab A.m.b.a. ønsker, at byggekreditten og det endelige lån optages i 
KommuneKredit og det kræver, at Byrådet giver kommunegaranti for både byggekreditten og den endelige 
lånefinansiering.
 
Der søges om kommunegaranti til optagelse af en byggekredit med en trækningsret på 2,7 mio. kr. (14,9 
mio. kr.) og med en aktuel rentesats på 0,07 % p.a. og herefter en konvertering til et fastforrentet lån på 2,7 
mio. kr. (14,9 mio. kr.) med en løbetid på 30 år og en aktuel rentesats på 0,38 %. 
 
Anlægsarbejderne forventes afsluttet maj 2021.
VURDERING
[adresse] kan ifølge varmeforsyningsloven give kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Gudenådalens Energiselskab en 
garantiprovision hvert år af restgælden på lånet.
 
Byråd
26-01-2021 19:00
Sagsnr. [adresse]
DokID: 
Sagsbehandler : Britt Klausen 
Alexander Lassen (tinj)
Garantiprovisionens størrelse afhænger af, hvilken kreditvurdering Gudenådalens Energiselskab kan opnå. 
Virksomheder med en stærk betalingsevne og lav økonomisk risiko skal i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projektforslag og anlægsoversigt vedrørende ansøgningen, 
[adresse] regnskaber, likviditetsbudget og [adresse] prisstatistikker for 
sammenligning af priser med varmeværker i området og på landsplan. Herudover har gennemgangen 
omfattet udviklingen af [adresse] priser de seneste år.
 
Det vurderes på baggrund heraf, at kommunens risiko ved at give kommunegaranti til [adresse] 
Energiselskab er lav. Den årlige garantiprovision fastsættes derfor til 0,40 %. Det foreslås, at der først 
opkræves garantiprovision for den endelige finansiering. 
 
Gudenådalens Energiselskab oplyser, at anlægsinvesteringerne medfører en besparelse årligt pr. 
gennemsnitlig forbruger på ca. 200 kr.
Projektforslaget vedrørende transmissionsledningen er godkendt administrativt af Viborg Kommune 30. 
oktober 2020 med orientering til Klima- og Miljøudvalget i Viborg Kommune. De øvrige anlægsinvesteringer 
kræver ikke forudgående godkendelse. Projektforslaget skal ikke godkendes af Teknik- og Miljøudvalget i 
Favrskov Kommune, da anlægget er placeret i Viborg Kommune. 
 
Byrådet i Viborg tager stilling til kommunegarantien onsdag den 27. januar 2021. 
Favrskov Kommunes godkendelse af ansøgning om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Gudenådalens Energiselskab. Den 
samlede restgæld udgør 14,0 mio. kr.  
 
En årlig provision på 0,40 % af restgælden på det nye lån på 2,7 mio. kr. vil det første år medføre en indtægt 
til [adresse] på ca. 10.000 kr. Indtægten vil falde i takt med, at Gudenådalens Energiselskab 
afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en byggekreditandel på 2,7 mio. kr. optaget i KommuneKredit og den 
efterfølgende konvertering til et 30-årigt fastforrentet lån optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der opkræves en årlig garantiprovision på 0,4 % af restgælden ultimo regnskabsåret på lånet.
BESLUTNING
 
Økonomiudvalget, 19. januar 2021:
Fraværende: Ingen
Indstilles godkendt.
Byrådet, 26. januar 2021:
Fraværende: Ingen
Godkendt.
Bilag
1.
Ansøgning om kommunegaranti fra [adresse] (2017905)
